श्रीलंका: पीएम मोदी ने आतंकी हमलों में मारे गए लोगों को दी श्रद्धांजलि, राष्ट्रपति भवन में लगाया अशोक का पौधा  
पीएम मोदी ने आतंकी हमलों में मारे गए लोगों को दी श्रद्धांजलि
कहा- मैं मृतकों के परिजनों और घायलों के प्रति संवेदना व्यक्त करता हूं
पीएम मोदी ने श्रीलंका के राष्ट्रपति भवन में लगाया अशोक का पौधा
रविवार को पीएम मोदी ने श्रीलंका के राष्ट्रपति मैत्रीपाला सिरिसेना के आवास और राष्ट्रपति भवन परिसर में सदाबहार अशोक का पौधा लगाया. बतौर प्रधानमंत्री दूसरी बार शपथ लेने के बाद पहली विदेश यात्रा के दूसरे चरण में रविवार को श्रीलंका पहुंचे मोदी 'पड़ोसी प्रथम' की अपनी नीति पर चलते नजर आ रहे हैं. सिरिसेना ने राष्ट्रपति सचिवालय में मोदी का स्वागत किया. प्रधानमंत्री ने यहीं पर अशोक का पौधा लगाया. पौधे के पास एक पट्टिका भी रखी गई है, जिस पर लिखा है 'अशोक सरका अशोक' प्रधानमंत्री नरेन्द्र मोदी ने कोलंबो में नौ जून, 2019 को रोपा. राष्ट्रपति सिरिसेना ने अपने कैबिनेट सहयोगियों का भी परिचय प्रधानमंत्री मोदी से कराया. इससे पहले राष्ट्रपति भवन में प्रधानमंत्री मोदी का भव्य स्वागत किया गया. (इनपुट: भाषा)